अपनी आवाज की एक्सर्साइज़ करने के लिए हमेशा गाते रहें और इसे और बेहतर बनाते रहें। अलग-अलग टोन्स और रेंज वाले अलग-अलग गाने गाकर अपने गायन का अभ्यास करें। ऐसा करने का असली मकसद जितने ज्यादा अलग-अलग तरह के एरिया में हो सके, प्रैक्टिस करने का है। अपने रूम में, शावर के नीचे, कार में या अपने फ्रेंड्स के साथ में गायें। अपने लिए एक अच्छा वोकल कोच ढूँढना, एक ऐसा सबसे जरूरी काम है, जो आप आपके म्यूजिक करियर को आगे बढ़ाने के लिए कर सकते हैं। ऐसे लोग, जिनके पास में बेहद खूबसूरत आवाज है, वो भी ऐसे प्रोफेशनल लेसन्स से सीख ले सकते हैं। सिंगिंग लेसन्स में आपको सिर्फ अच्छी तरह से गाना सीखने के अलावा, वो आपको इन मामलों में भी मदद कर सकते हैं:  उचित तरीके से साँस लेने की तकनीक का इस्तेमाल करना। अंडर प्रैशर भी अपने काम में लगे रहना। अपने शब्दों का स्पष्ट उच्चारण करना और उन्हें व्यक्त करना। बिना तनाव या खिंचाव के बड़ी वोकल रेंज तक जाना। आपमें कोन्फ़िडेंस बनाना। इसके पीछे का असली मकसद आपको अपने बारे में कुछ ऐसा तलाशना है, जो आपको बाकी लोगों से एकदम अलग बनाता है। यहाँ पर आपको आपकी अपनी आवाज को और जो आपको दूसरे लोगों से अलग खड़ा कर सके अपनी उस क्वालिटी को तराशना है।  अगर आपके पास में अल्टो (alto) और सोप्रेनो (soprano) के बीच में बदल-बदलकर गाने की क्षमता है, तो आप किस तरह से ऐसे ऊंचे स्वर में भी बदल कर गा सकते हैं, दिखाने के लिए अपने इस टैलेंट का इस्तेमाल करें। हो सकता है, कि आपकी आवाज में एक रस हो और एक ऐसी वोकल स्टाइल हो, जो कि दिलकश गानों के लिए एकदम सही बैठती हो।  गिटार या पियानो जैसे इन्स्ट्रुमेंट प्ले करने से आपकी एक अलग स्टाइल बनेगी और इससे आपको दूसरे लोगों से एकदम हटके बनने में मदद मिलेगी। जब आपको अपनी आवाज को लेकर कोन्फ़िडेंस आ जाए, फिर इसे कुछ अजनबियों के सामने पेश करके अगला कदम उठाएँ। आमतौर पर अपने फ्रेंड्स और फैमिली या कुछ ऐसे लोगों के सामने गाना, जो कि आपके अपने हैं, काफी आसान होता है। अजनबियों के सामने गाने के लिए काफी हिम्मत जुटाना पड़ती है! आसपास किसी जगह पर कैरिओके (karaoke) या स्कूल में या चर्च में गाने-बजाने वाली टीम जॉइन कर लें। हालांकि इस तरह की परफ़ोर्मेंस, अक्सर ही लोगों के साथ मिलकर मजे के लिए या फिर किसी अच्छे काम के लिए की जाने की वजह से काफी “सेफ” होती हैं, लेकिन इसके साथ ही ये आपको म्यूजिक की दिशा में आगे लेकर जाने के हिसाब से काफी अच्छी शुरुआत होती है। जब आप स्टेज पर धमाकेदार परफ़ोर्मेंस देना सीख लें, उसके बाद बाहर निकलें और कुछ नया करने की कोशिश करें। अपने आसपास के किसी लोकल बैंड में एक गेस्ट सिंगर बनकर गाएँ या फिर किसी रेस्तरां में गाने चले जाएँ। ऐसे किसी भी तरह के स्थान पर गाना, आपके लिए काफी अलग और नया अनुभव हो सकता है।  हो सकता है, कि शुरू-शुरू में आपको इसके कोई पैसे या वेतन न मिले, लेकिन फिर भी आपको वहाँ मौजूद लोगों की तरफ से कुछ न कुछ तो जरूर मिलेगा। अगर आपको आपके परफ़ोर्मेंस के लिए वेतन दिया जा रहा है, तो फिर इसे आपके लिए एक बोनस समझ लें! कोई भी 2 जगह, परफ़ोर्मेंस या गाने, कभी भी ठीक एक जैसे नहीं होंगे। खुद को ऐसे ही जितने ज्यादा हो सके अनुभव पाने का मौका दें। ये सारे अनुभव आपको चाहे जो भी माहौल हो, वहाँ एक सफल और अच्छी परफ़ोर्मेंस देने के लायक बनाने में मदद करेंगे।  आप जरा शर्मीले भी हो सकते हैं। खुद को जरा खोलें और उन सारे लोगों के सामने अपना परिचय दें, जिनके साथ आप काम करने वाले हैं। अगर आपके मन में ऐसा कोई खास बैंड है, जिसके साथ आप काम करना चाहते हैं, तो उनसे पूछें, अगर आप किसी दिन उनकी प्रैक्टिस में शामिल हो सकें। इस तरह के पारस्परिक संबंध भी आपको परफ़ोर्म करने के लिए स्थान और साथ में गाने लायक लोगों को ढूँढने में मदद कर सकते हैं। इस तरह के अनुभवों से आपको ये अंदाज़ा लगाने में भी मदद मिलेगी, कि आपको किस तरह की परफ़ोर्मेंस देना है। हो सकता है, कि आपको पता चले, कि अकेले या सोलो गाने की बजाय, आपको तो ग्रुप में या बैंड के साथ मिलकर गाना चाहिए। हमेशा अपनी पूरी तैयारी रखें। अगर आप से कभी अचानक ऐसे ही खड़े होकर गाने को बोल दिया जाए, या फिर किसी ऑडीशन के दौरान कोई इन्स्ट्रुमेंट या बैकग्राउंड म्यूजिक काम न कर रहा हो, तो ऐसे में आपके पास में अपना बचाव करने लायक कुछ तो जरूर होना चाहिए। ऐसा कोई गाना चुनें, जिसे आप हमेशा ही काफी अच्छे से गा लेते हैं।  आपका ये तैयार गाना, एक ऐसा गाना होना चाहिए, जिसे ज़्यादातर आडियन्स काफी अच्छे से समझती हो, पसंद करती हो और जो आपकी नेचरल वोकल रेंज के अंदर आता हो।  जैसे-जैसे आपको अनुभव मिलता जाएगा, ये लिस्ट भी लंबी बनती जाएगी और फिर आपके पास में ऐसे ढेर सारे गाने होंगे, जिसे आप किसी भी कंडीशन में एकदम परफेक्टली गा सकेंगे। बहुत सारे गायक, अपने गाने खुद से नहीं लिखा करते हैं, और इसमें कोई दिक्कत भी नहीं है। वैसे आप जब शुरुआत कर रहे हों, तब आपको लोगों का ध्यान, आपके द्वारा गाये जाने वाले गाने से ज्यादा आपकी अच्छी आवाज के ऊपर लाने की कोशिश करना होगी। अपने लिए ऐसे 10 से 15 गानों की एक "सेट लिस्ट" तैयार रखें, जो आपको मालूम है, कि लोगों को पसंद आने वाले हैं और फिर इन्हीं के ऊपर प्रैक्टिस करके खुद को बेहतर बनाने की कोशिश करें।  चलन में मौजूद गाने और क्लासिक गानों के बीच में एक मिक्स चुनने की कोशिश करें। किसी भी कवर सॉन्ग के ऊपर ध्यान पाने का सबसे सही तरीका ये है, कि आप किसी मशहूर गाने के टोन, टेम्पो या म्यूजिक में इस्तेमाल इन्स्ट्रूमेंट्स में काफी बदलाव कर लें। "लग जा गले या समझावा" के अलग-अलग वर्जन्स के बीच में तुलना करें या फिर और ज्यादा आइडिया पाने के लिए कुछ पुराने "क्लासिक सोंग्स" सुनकर देखें। ऐसे गानों को लाइव परफ़ोर्म करने के लिए इनके अधिकार के बारे में परवाह करने की जरूरत नहीं है। किसी भी गाने को प्ले करने को लेकर, कॉपीराइट से जुड़ी समस्या केवल तभी हो सकती है, जब आप उन्हें गाकर रिकॉर्ड कर रहे हैं और फिर उन्हें बेच या बाँट रहे हैं।
Practice, practice, practice. Take singing lessons online or in private to improve your vocal skills. Find something unique about yourself and develop your own style. Sing on a stage to get familiar with performing in front of people. Perform in places that take you out of your comfort zone. Have a go-to song that you nail every time. Practice singing a variety of cover songs.